CELEX: 62009CN0494
Language: da
Date: 2009-12-01 00:00:00
Title: Sag C-494/09: Anmodning om præjudiciel afgørelse indgivet af Commissione Tributaria Provinciale di Alessandria (Italien) den 1. december 2009 — Bolton Alimentari SpA mod Agenzia Dogane Ufficio delle Dogane di Alessandria

30.1.2010   
            
            
               DA
            
            
               Den Europæiske Unions Tidende
            
            
               C 24/44
            
         Anmodning om præjudiciel afgørelse indgivet af Commissione Tributaria Provinciale di Alessandria (Italien) den 1. december 2009 — Bolton Alimentari SpA mod Agenzia Dogane Ufficio delle Dogane di Alessandria
   (Sag C-494/09)
   2010/C 24/76
   Processprog: italiensk
   
      Den forelæggende ret
   
   Commissione Tributaria Provinciale di Alessandria
   
      Parter i hovedsagen
   
   
      Sagsøger: Bolton Alimentari SpA
   
      Sagsøgt: Agenzia Dogane Ufficio delle Dogane di Alessandria
   
      Præjudicielle spørgsmål
   
   
               1)
            
            
               Skal artikel 239 i EF-toldkodeksen fortolkes således, at en medlemsstat i et tilfælde som det foreliggende, hvor medlemsstaten vurderer, at Europa-Kommissionen ikke har begået en uregelmæssighed, og at der ikke foreligger en af de andre situationer, der er nævnt i artikel 905, stk. 1, i gennemførelsesforordningen, uden videre kan træffe afgørelse om debitors ansøgning om godtgørelse i henhold til artikel 899, stk. 2, i gennemførelsesforordningen?
            
         
               2)
            
            
               Såfremt det første spørgsmål besvares benægtende spørges: Kan udtrykket »en særlig situation« i artikel 239 i toldkodeksen anvendes om den omstændighed, at en fællesskabsimportør udelukkes fra et toldkontingent, der åbnes på en søndag, fordi toldkontorerne i den pågældende medlemsstat er lukket om søndagen?
            
         
               3)
            
            
               Skal artikel 308a-308c i gennemførelsesforordningen og de relevante bestemmelser i [Toldkodeksudvalgets administrative aftale af 30.10.2007 om forvaltningen af toldkontingenter] fortolkes således, at medlemsstaten i et tilfælde som det foreliggende på forhånd burde have anmodet Kommissionen om at suspendere det omhandlede toldkontingent for at sikre de italienske importører en retfærdig og jævnbyrdig behandling i forhold til importører fra andre medlemsstater?
            
         
               4)
            
            
               Er Kommissionens beslutning om at udelukke Bolton s.p.a. fra toldkontingentet og [Kommissionens dokument TAXUD B4 D (2007) 9241 af 16.8.2007 ] reelt forenelige med artikel 308a-308c i gennemførelsesforordningen og med de relevante bestemmelser i Toldkodeksudvalgets administrative aftale af 30.10.2007 om forvaltningen af toldkontingenter (TAXUD/3439/2006-rev.1-IT) og derfor gyldige?